
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/82/2026 8726201896 08. 07. 2026 JUDr. František Krasňan ECLI:SK:OSPP:2026:8726201896.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, v právnej veci navrhovateľa: A. B., nar. XX.XX.XXXX, trvale bytom C. XXXX/XX, XXX XX D. proti odporkyni: E. B. C., F. C., nar. XX.XX.XXXX, trvale bytom C. XXXX/XX, XXX XX D., právne zastúpená: JUDr. Boris Bednár, advokát, so sídlom Štefánikova 873/9, 058 01 Poprad, IČO: 37 883 551, v konaní o rozvod manželstva a úpravu rodičovských práv a povinností k mal. dieťaťu: G. B., nar. XX.XX.XXXX, bytom ako rodičia, zast. opatrovníkom Úradom práce, sociálnych vecí a rodiny Poprad, so sídlom Hraničná 13, 058 01 Poprad, takto rozhodol: I. Súd manželstvo účastníkov konania E. B. C., F. C., nar. XX.XX.XXXX a A. B., nar. XX.XX.XXXX, uzavreté dňa XX.XX.XXXX H. D. a zapísané v knihe manželstiev matričného úradu D., vo zväzku č. XX, ročník XXXX, na strane XX, pod poradovým číslom X r o z v á d z a . II. S c h v a ľ u j e
rodičovskú dohodu v tomto znení:
Mal. G., nar. XX.XX.XXXX sa z v e r u j e do striedavej osobnej starostlivosti oboch rodičov. Otec bude zabezpečovať osobnú starostlivosť o mal. G. počas párnych týždňov v kalendárnych rokoch v čase od nedele v nepárnom kalendárnom týždni od 18.00 hod. do nedele v párnom kalendárnom týždni do 18.00 hod.. Matka bude zabezpečovať osobnú starostlivosť o mal. G. počas nepárnych týždňov v kalendárnych rokoch v čase od nedele v párnom kalendárnom týždni od 18.00 hod. do nedele v nepárnom kalendárnom týždni do 18.00 hod.. Počas Vianoc je otec oprávnený stretávať sa s mal. G. každý nepárny kalendárny rok od 24.12. od 10.00 hod. do 26.12. do 18.00 hod. a každý párny kalendárny rok od 30.12. od 18.00 hod. do 4.1. do 18.00 párneho roka. Počas Veľkej noci je otec oprávnený stretávať sa s mal. G. každý párny kalendárny rok od Zeleného štvrtka od 18.00 hod. do Veľkonočného pondelka do 18.00 hod.. Počas letných prázdnin každého kalendárneho roka je otec oprávnený stretávať sa s mal. synom G. od 1.7. v čase od 18.00 hod. do 15.7. do 18.00 hod. a od 1.8. v čase od 18.00 hod. do 15.8. do 18.00 hod.. Otec je povinný prevziať mal. dieťa v mieste bydliska matky v určenú dobu a matka je povinná prevziať mal. dieťa v mieste bydliska otca v určenú dobu. Obaja rodičia sú povinní v stanovenom čase mal. dieťa odovzdať do osobnej starostlivosti druhého rodiča a riadne ho na odovzdanie pripraviť.
Súd rodičom mal. dieťaťa výživné n e u r č u j e . Zastupovať mal. dieťa a spravovať jeho majetok budú obaja rodičia. III. Žiaden z účastníkov n e m á
právo na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

